ענת גונן

ענת גונן (נולדה ב-15 במרץ 1945) היא אדריכלית ומתכננת ערים ישראלית, חוקרת תכנון אזורי, פעילה סביבתית, סופרת ילדים ויוצרת קולנוע תיעודי קהילתי. לאורך עשרות שנים עסקה בתכנון אסטרטגי, תוכניות אב ומתאר ליישובים עירוניים וכפריים, ובקידום מודלים של פיתוח אזורי משולב.

ביוגרפיה והשכלה
גונן נולדה בקיבוץ אלונים למאיר וליונה (לבית קלמן) עמית. היא למדה בבית הספר היסודי "החשמונאים" ברמת גן ובתיכון קלעי בגבעתיים. בשנת 1963 התגייסה לצה"ל ושירתה כקצינת ניהול במפקדת קצין חינוך ראשי עד לשחרורה בשנת 1965 בדרגת סגן.

בשנת 1970 סיימה בהצטיינות לימודי תואר ראשון בארכיטקטורה ובינוי ערים בטכניון-מכון טכנולוגי לישראל בחיפה. בשנת 1972 השלימה תואר שני (M.Sc.) בתכנון ערים באוניברסיטת קולומביה בניו יורק. בשנת 1979 קיבלה תואר דוקטור בתכנון ערים ואזורים מהטכניון.

בשנת 2017, סיימה גונן את מסלול לימודי "קולנוע תיעודי" בבית הספר מנשר לאומנות.

בשנת 2021 סיימה קורס גישור קהילתי, עיריית טבעון.

בשנת 2025 קיבלה תואר שני M.A בתרבות הקולנוע מאוניברסיטת חיפה.

 קריירה אקדמית ומקצועית 

 פעילות אקדמית 
בשנת 1979 הצטרפה לסגל הפקולטה לארכיטקטורה ובינוי ערים בטכניון ושימשה עמיתת הוראה בכירה, עד שנת 2008. תחומי הוראתה כללו מדיניות תכנון, קרקע, פיתוח אזורי ותכנון אסטרטגי.

בשנים 1998–1999 לימדה במרכז הבינתחומי הרצליה (כיום אוניברסיטת רייכמן), קורסים במדיניות תכנון והיבטים קרקעיים.

בשנת 1995 יזמה סדנה בינלאומית משותפת לסטודנטים מהטכניון ומגרמניה, שעסקה בתכנון מרחב הגבול ישראל–ירדן, מאזור ים המלח ועד אילת, תוך הדגשת שיתופי פעולה חוצי גבולות.

 ישראל 2020 – תוכנית אב לישראל                                                                                

גונן הייתה חברת ועדת ההיגוי של תוכנית ישראל 2020 – תוכנית אב לישראל בשנות האלפיים, ביוזמת הפקולטה לארכיטקטורה ובינוי ערים בטכניון ובהובלת פרופסור אדם מזור. במסגרת זו פיתחה יחד עם סמדר פוגל את "תסריט העם היהודי", אחד משלושת תרחישי הפיתוח הדמוגרפיים והמרחביים של ישראל לשנות האלפיים (ראו: פרסומי פרויקט ישראל 2020, הוצאת הטכניון, 1993–1997).

תסריט "ישראל והעם היהודי" נשען על תחזיות דמוגרפיות באשר למקומה של ישראל במרכז הכובד של העם היהודי. הוא בחן מצב שבו חלק ניכר מן העם היהודי, ובפרט רוב הדור הצעיר, מתגורר בישראל. בתנאים אלה צפויה להתחזק מרכזיותה של ישראל בקרב העם היהודי, ולהתרחב אחריותה לחינוכו ולעיצוב זהותו של הדור הצעיר. במקביל, לפי תרחיש זה יעמיק מעמדה של מדינת ישראל כרכיב מרכזי ברשת הקשרים עם קהילות התפוצות וקישור בין זרמים שונים ביהדות.  מתוך התרחיש נגזרו השלכות תכנוניות בתחומי חינוך, קליטת עלייה, תשתיות ודיור, וכן חיזוק הקשר עם קהילות יהודיות בתפוצות. התסריט הדגיש את הצורך בהיערכות לגלי עלייה אפשריים, בשימור עתודות קרקע לפיתוח עתידי ובשמירה על אתרי מורשת ונופי תרבות בעלי ערך היסטורי ודתי לנוכח לחצי פיתוח.

 שותפות 2000 – מודל אזורי משולב 
במסגרת פרויקט שותפות ביחד שנקראה שותפות 2000, של הסוכנות היהודית השתתפה גונן בפיתוח מודל אזורי המשלב יישובים עירוניים וכפריים, מתוך תפיסה של פיתוח אזורי רב-מוקדי ושיתופי .

 תוכניות אב ומתאר ליישובים 
ממוזער|עקרונות מנחים לתכנון יישובים ושכונות-ענת גונן עבור משרד הבינוי והשיכון
בין השנים 1995–2007 הובילה והכינה תוכניות אב ותוכניות מתאר ליישובים יהודיים וערביים. התוכניות כללו ראייה אינטגרטיבית: פיתוח כלכלי, תשתיות תחבורה, שטחים פתוחים, נוף וסביבה, אסטרטגיות יישום ושלבי פיתוח. חלק מן התוכניות אושרו במוסדות התכנון המחוזיים והארציים (פרסומי הוועדות המחוזיות לתכנון ובנייה, משרד הפנים; תיקי תוכניות באתר מינהל התכנון) :יהוד, מגדל העמק, מעלות־תרשיחא, סח'נין, איבטין.                                                      

 תכנון מרחב סובב עזה ותשתיות 
גונן תכננה את מרחב "סובב עזה" בשיתוף המועצה האזורית שער הנגב, מתוך תפיסה של שיתוף אזורי בין יישובים חקלאיים ועירוניים.             

בנוסף עסקה בתכנון תשתיות ובהצעות חלופיות למיזמי תעופה ותעשייה, ובהם: שדה התעופה בהרצליה (בחינת חלופות תכנוניות), חלופה למסוף בינלאומי בשחורת, אזור התעשייה ארז

 סקר השטחים הפתוחים                                                                                                                                    
ממוזער|סקר השטחים הפתוחים-ענת גונן עבור המועצה הארצית לתכנון ובניה
בשנת 1998 הובילה, יחד עם חברת תה"ל, את הכנת "סקר השטחים הפתוחים" עבור המועצה הארצית לתכנון ובנייה ומשרד הפנים – סקר ממוחשב מבוסס GIS, אשר מיפה את השטחים הפתוחים בישראל ושימש בסיס למדיניות שימור ופיתוח (ראו: משרד הפנים, המועצה הארצית לתכנון ובנייה, דו"חות סקר שטחים פתוחים, סוף שנות ה־90)                                                                  

 מינויים ציבוריים ומקצועיים 
 דירקטורית בקרן למשקי עזר ופיתוח הנוף הירוק (1992–1993), מיזם משותף למשרד החקלאות ולסוכנות היהודית.
 חברת ועדת ההיגוי של תוכנית "ישראל 2020" (1993–1997).
 חברה במועצה הארצית לתכנון ובנייה (1995–1996).
 חברה בוועד המנהל של ארגון "תחבורה היום ומחר" – לקידום תחבורה בת קיימא (2006–2009).

 פעילות סביבתית וקהילתית 
גונן פעילה בקידום קיימות ופיתוח סביבתי. מאז 2005 היא עמיתת סביבה של מרכז השל לקיימות-לחשיבה ומנהיגות סביבתית. 
ממוזער|תכנית מתאר-שדה תעופה הרצליה.
יזמה פלטפורמות אינטרנטיות לקידום מיחזור וקיימות, ובהן "Greeningwall" ו"עולם המחזור".                                                                                                                                         

מאז שנת 2010 פעילה גונן במועצה לשימור אתרים, שם ליוותה יזמים ירוקים.

בשנת 2011 יזמה יחד עם שפרה לשם את סדרת ההרצאות "תרבות בית שערים", העוסקת במורשת ובזהות מקומית' ככלי לחיזוק סולידריות אזורית.

חברת דירקטוריון ברשת המתנ"סים של קריית טבעון.                                                                                        

חברת פורום היגוי דיאלוג בין קהילת בסמת וקריית טבעון.
ממוזער|חלק תכנית מתאר-שדה התעופה הרצליה

לאחר שנים רבות בתיכנון ובפרוייקטים ברמה הארצית, פנתה גונן לתחומי עשייה אחרים ככותבת ויוצרת סרטים/

 יצירה ספרותית וקולנועית 
בשנת 2003 פרסמה את ספר הילדים "חגיגה בארץ המיחזור" בהוצאת תמוז, אשר לווה באתר אינטרנט חינוכי לעידוד יצירה מחומרים ממוחזרים. בשנת 2019 תורגם הספר לאנגלית, צרפתית, ערבית, ספרדית ויפנית. 
ממוזער|ספריה של ענת גונן בשנת 2017 סיימה לימודי קולנוע תיעודי בבית הספר מנשר לאמנות.

גונן יצרה כ־120 סרטים קצרים במסגרת המגזין הקהילתי "מבט כרמל" (ערוץ 98).

סרטה הקצר "הבובות של אבא" עסק בדמותו ובמורשתו של מאיר עמית, בפרשיה עלומה ערב מלחמת ששת הימים וזכה לתמיכת קרן גשר לקולנוע רב-תרבותי.

חיים אישיים
גונן נשואה ליורם ולהם שני ילדים. גונן היא בתו של האלוף מאיר עמית , שהיה ראש המוסד השלישי. היא מתגוררת בקריית טבעון.

אילן יוחסין

 קישורים חיצוניים 


 תכנון שכונות ויישובים בראייה סביבתית, באתר מועצה אזורית משגב

 כתבות של ענת גונן, באתר קהילה TV
 ערב לזכרו של מייסד המל"מ האלוף מאיר עמית, באתר פייסבוק מתוך פרופיל ספריית מרכז המידע למודיעין ולטרור - המרכז למורשת המודיעין

 הערות שוליים 

קטגוריה:משפחת סלוצקי
קטגוריה:אדריכליות ישראליות
קטגוריה:אדריכלים ישראלים
קטגוריה:בוגרי בית הספר חשמונאים (רמת גן)
קטגוריה:בוגרות תיכון קלעי (גבעתיים)
קטגוריה:בוגרי תיכון קלעי (גבעתיים)
קטגוריה:בוגרות הטכניון - מכון טכנולוגי לישראל: אדריכלות
קטגוריה:בוגרי הטכניון - מכון טכנולוגי לישראל: אדריכלות
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:בוגרות בית ספר מנשר לאמנות
קטגוריה:בוגרי בית ספר מנשר לאמנות
קטגוריה:קריית טבעון: אישים
קטגוריה:ישראליות שנולדו ב-1945
קטגוריה:ישראלים שנולדו ב-1945
קטגוריה:מפעלי הסוכנות היהודית